
PRIENŲ RAJONO SAVIVALDYBĖS TARYBA

SPRENDIMAS
DĖL PREKYBOS IR PASLAUGŲ TEIKIMO VIEŠŲJŲ VIETŲ SĄRAŠO PATVIRTINIMO

2025 m. vasario 27 d. Nr. T3-48
Prienai

Vadovaudamasi Lietuvos Respublikos vietos savivaldos įstatymo 6 straipsnio 37 punktu ir Prekybos ir paslaugų teikimo Prienų rajono savivaldybės viešosiose vietose taisyklių, patvirtintų Prienų rajono savivaldybės tarybos 2016 m. gegužės 26 d. sprendimu Nr. T3-139 „Dėl Prekybos ir paslaugų teikimo Prienų rajono savivaldybės viešosiose vietose taisyklių patvirtinimo“, 2 punktu, Prienų rajono savivaldybės taryba nusprendžia:
1. Patvirtinti Prekybos ir paslaugų teikimo viešųjų vietų sąrašą (pridedama).
2. Pripažinti netekusiu galios Prienų rajono savivaldybės tarybos 2022 m. sausio 27 d. sprendimą Nr. T3-14 „Dėl  Prekybos ir paslaugų teikimo viešųjų vietų sąrašo patvirtinimo“ su visais pakeitimais ir papildymais.
Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).



Savivaldybės meras 				Alvydas Vaicekauskas

